মধ্যমগ্রামে রহস্যজনক খুন তৃণমূল কাউন্সিলরের শাশুড়ি, দেখুন ভিডিও | TMC councillor's mother in law is murdered in Madhyamgram - Bengali Oneindia
» মধ্যমগ্রামে রহস্যজনক খুন তৃণমূল কাউন্সিলরের শাশুড়ি, দেখুন ভিডিও
Published: March 10 2018, 9:52 [IST]
মধ্যমগ্রামের বিবেকানন্দ নগরে তৃণমূল কাউন্সিলেরর শাশুড়িকে গুলি করে হত্যা। মৃতের নাম দিপালী বিশ্বাস। ঘটনায় পারিবারিক গোলযোগের অভিযোগ দায়ের করা হয়েছে মধ্যমগ্রাম থানায়। ঘটনার তদন্ত শুরু করেছে পুলিশ।
মধ্যমগ্রামের ছয় নম্বর ওয়ার্ডের কাউন্সিলর বর্নানী বিশ্বাস। তাঁরই শাশুড়ি দিপালী বিশ্বাস। বয়স ৬৫-র আশপাশে। শুক্রবার সন্ধের পর তিনি বাড়িতে একাইছিলেন। বড় ছেলে ও পুত্রবধূ বর্নালী ওষুধ কিনতে বাইরের গিয়েছিলেন। এই সময় ছাদ ভেঙে ঘরে ঢোকে এক বা একাধিকা আততায়ী। প্রথমে স্প্রে করে অজ্ঞান করে দেওয়া হয়। তারপর গুলি করে তাঁকে হত্যা করা হয়।
বর্নালি বিশ্বাস ও তাঁর স্বামী বাড়িতে এসে কোনও সাড়া না পাওয়ায় খোঁজাখুঁজি শুরু করে। পরে ঘরে গুলিবিদ্ধ দেহ মেলে। রাতেই পুলিস মৃতদেহ উদ্ধার করে বারাসাত হাসপাতাল এ পাঠায়। কিন্তু কে বা কারা কী কারণে খুন করেছে সে সম্পর্কে পরিষ্কার কিছু জানা যায়নি।
পরিবার ও স্থানীয় সূত্রে জানা গিয়েছে, মৃতার ছোট ছেলে ও তাঁর স্ত্রীর মধ্যে বিবাহ বিচ্ছেদের মামলা চলছিল। ছোট ছেলের স্ত্রীর বাড়ি থেকে বৃদ্ধাকে খুনের হুমকি দেওয়া হত বলে অভিযোগ বিশ্বাস পরিবারের। এই অভিযোগই দায়ের করা হয়েছে মধ্যমগ্রাম থানায়। ঘটনার তদন্ত শুরু করেছে পুলিশ।
murder, trinamool congress, madhyamgram, relative, খুন, তৃণমূল কংগ্রেস, মধ্যমগ্রাম, আত্মীয়
TMC councillor's mother in law is murdered in Madhyamgram
Story first published: Saturday, March 10, 2018, 9:52 [IST]